text: 70-årig alvorlig kvæstet i trafikulykke
  20 februar 2017 kl. 19.07
  Efter et trafikulykke nær Alslev er en 70-årig mand kommet alvorligt til skade.
  En bilist overholdt ikke sin ubetingede vigepligt i krydset ved Hjerting Landevej og Torrupvej mellenm Esbjerg og Varde. Det oplyser vagtchef Søren Strægaard til TV SYD.
  I bilen, der kommer kørende ad Torrupvej, var tre mennesker. Det er den bil, der ikke overholder sin vigepligt og bliver ramt af bilen, der kommer ad Hjerting Landevej. I den bil var føreren alene.
  Ved uheldet er en 70-årig mand i bilen, der kom ad Torrupvej, kommet alvorligt til skade, mens de to andre i bilen er lettere tilskadekomne. I den anden bil er en person kommet lettere til skade.
  Uheldet fandt sted omkring klokken 18.45, og krydset har været spærret i over to timer efter uheldet skete.
  Flere medier har her til aften skrevet, at der er tale om fire alvorligt tilskadekomne. Til TV SYD oplyser politiet, at der er tale om én alvorligt og tre lettere tilskadekomne.
  Opdateret, 22.02: Vejen er igen åben.
  Hjerting Landevej og Torrupvej er igen åbne for færdsel efter uheldet tidligere i dag. #politidk
  
  Færdselsuheld i krydset Hjerting Landevej-Torrupvej ved Alslev.  Krydset er fuldstændig spærret, vi er på vej til stedet. #politidk
  
  Krydset Hjerting Landevej/Torrupvej vil være spærret ca. 2 timer, find alternative ruter.Der er alvorlig tilskadekomne. #politidk
  
  